CELEX: 32011R0875
Language: bg
Date: 2011-08-31 00:00:00
Title: Регламент за изпълнение (ЕС) № 875/2011 на Комисията от 31 август 2011 година относно класирането на някои стоки в Комбинираната номенклатура

2.9.2011   
            
            
               BG
            
            
               Официален вестник на Европейския съюз
            
            
               L 227/9
            
         РЕГЛАМЕНТ ЗА ИЗПЪЛНЕНИЕ (ЕС) № 875/2011 НА КОМИСИЯТА
   от 31 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 август 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  Код по КН
               
               
                  Основания
               
            
                  (1)
               
               
                  (2)
               
               
                  (3)
               
            
                  Подводна кутия за цифрови фотоапарати, направена основно от пластмаса по смисъла на забележка 1 към глава 39.
                  Изделието се състои от две прозрачни половини, които са снабдени с ръчно задействани бутони, въртящи копчета за управление или задействане, направени от метал, както и с рамки със закопчалки от пластмаса. Може да бъде снабдено и с екран против отблясъци, устройство за закрепване и допълнителна дръжка.
                  Водонепроницаемата кутия има отпред кухина, в която влиза обективът, която се състои от стъклено прозорче и метална гривна с вътрешна резба за спомагателни лещи. В задната част има тапицирано пространство за визьора на фотоапарата.
                  Предназначението на изделието е в него да се постави цял цифров фотоапарат и да може той да се използва в условията на влага и прах.
                  (виж снимки 1 и 2) (1)
                  
               
               
                  3926 90 97
               
               
                  Класирането е определено от общи правила 1, 3, буква б) и 6 за тълкуване на Комбинираната номенклатура, забележка 1 към глава 39 и от текста на кодове по КН 3926, 3926 90 и 3926 90 97.
                  Класиране в позиция 4202 като калъф за фотоапарат се изключва. Калъфите за фотоапарати са включени в позиция 4202. Подводната кутия обаче не само е контейнер за поставяне на цифрови фотоапарати, а и изделие със самостоятелна функция. Предвид наличието на бутони и копчета за управление или задействане, изделието не следва да бъде считано за контейнер.
                  Класиране в позиция 8529 се изключва тъй като, въпреки че изделието е принадлежност за фотоапарат, то не може да бъде считано за част от цифров апарат, защото не е от основно значение за работата на цифровия апарат.
                  Класиране в позиции 9006 или 9007 съгласно забележка 2, буква б) към глава 90 също се изключва тъй като споменатите позиции обхващат традиционните фотоапарати и кинокамери, а не цифрови фотоапарати.
                  Изделието се състои от различни материали и следователно трябва да бъде класирано според градивния материал, който му придава основната характеристика, прилагайки общо правило 3, буква б).
                  Тъй като пластмасата придава на изделието неговата основна характеристика, то следва да бъде класирано в позиция 3926 като друго изделие от пластмаса от код по КН 3926 90 97.
               
            
         
      
                  
                     
               
               
                  
                     
               
            
                  Снимка 1
               
               
                  Снимка 2
               
            
         (1)  Снимките са само за информация.